27 तक CBI और 29 अप्रैल तक ED की हिरासत में रहेंगे मनीष
Delhi Ex-Deputy CM Manish Sisodia Liquor Policy Case - Follow Delhi Liquor Scam Latest News Updates On Dainik Bhaskar   दिल्ली शराब नीति केस में गिरफ्तार पूर्व डिप्टी सीएम मनीष सिसोदिया की आज कोर्ट में पेशी होगी। यहां ED कोर्ट से सिसोदिया की और रिमांड मांग सकती है।
शराब नीति केस में जेल में बंद दिल्ली के पूर्व डिप्टी CM मनीष सिसोदिया की कस्टडी कोर्ट ने फिर एक बार बढ़ा दी है। मनीष अब 27 अप्रैल तक ED और 29 अप्रैल तक CBI की हिरासत में रहेंगे। कोर्ट ने मामले में गिरफ्तार दो अन्य आरोपियों अरुण रामचन्द्र पिल्लई और अमनदीप ढल को भी 29 अप्रैल तक ED की कस्टडी में भेजा है।
बता दें कि शराब नीति मामले में ED जहां मनी लॉन्ड्रिंग केस की जांच कर रही है। वहीं CBI अनियमितता के मामले को इन्वेस्टिगेट कर रही है।
दोनों मामलों में सिसोदिया की कस्टडी आज खत्म हो रही थी। 3 अप्रैल को कोर्ट ने CBI को सिसोदिया की 17 अप्रैल तक कस्टडी दी थी। इसके दो दिन बाद 5 अप्रैल को कोर्ट ने ED को भी उनकी 17 अप्रैल तक की कस्टडी दे दी थी। सिसोदिया की जमानत याचिका पर कोर्ट 18 अप्रैल को सुनवाई करेगी।
बता दें कि दिल्ली के पूर्व डिप्टी सीएम मनीष सिसोदिया मनी लॉन्ड्रिंग के मामले में ED की हिरासत में हैं। उन्हें 26 फरवरी को सीबीआई ने 8 घंटे की पूछताछ के बाद गिरफ्तार किया था। 7 दिन की सीबीआई रिमांड के बाद कोर्ट ने 6 मार्च को सिसोदिया को 14 दिन की न्यायिक हिरासत में तिहाड़ जेल भेजा था।
ED ने तिहाड़ जेल से मनीष सिसोदिया को गिरफ्तार किया था
ED ने 1 मार्च को शराब नीति केस में मनी लॉन्ड्रिंग को लेकर बिजनेसमैन को लेकर अमनदीप सिंह ढल को गिरफ्तार किया था। अमनदीप से पूछताछ के बाद एजेंसी ने एक और बिजनेसमैन अरुण रामचंद्र पिल्लई को 6 मार्च को गिरफ्तार किया। इसके बाद ED दोनों आरोपियों को लेकर तिहाड़ जेल पहुंची और मनी लॉन्ड्रिंग केस में मनीष सिसोदिया से पूछताछ शुरू की। 9 मार्च को एजेंसी ने जेल से ही सिसोदिया को गिरफ्तार कर लिया था।
ED ने सिसोदिया से तिहाड़ जेल में पूछताछ की थी
रिपोर्ट्स के मुताबिक ED की टीम इस मामले में गिरफ्तार दो अन्य आरोपियों के साथ तिहाड़ पहुंची थी। ED ने बताया था कि नई शराब नीति बनाने में साउथ दिल्ली के व्यापारियों से 100 करोड़ की रिश्वत ली गई थी। इस मामले में ED ने 6 मार्च को हैदराबाद के बिजनेसमैन अरुण रामचंद्र पिल्लई और अमनदीप ढल को गिरफ्तार किया था। इस मामले में तेलंगाना के CM के. चंद्रशेखर राव (KCR) की बेटी के. कविता का नाम भी आया था। एजेंसी इस केस में कविता से भी पूछताछ कर चुकी है।
दिल्ली शराब नीति केस में 8 महीने से एक्टिव है CBI
दिल्ली शराब नीति केस में अनियमितता को लेकर CBI ने 17 अगस्त 2022 को केस दर्ज किया था। इस मामले में दिल्ली के पूर्व डिप्टी सीएम मनीष सिसोदिया को पहले CBI ने और फिर ED ने अरेस्ट किया था। वे अभी ED की कस्टडी में हैं। उनकी जमानत पर 18 अप्रैल को सुनवाई होगी।
दिल्ली शराब नीति केस से जुड़ी भास्कर की ये खास खबरें भी पढ़ें...
CBI ने केजरीवाल से साढ़े 9 घंटे पूछताछ की, दिल्ली के CM बोले- 56 सवाल पूछे, हमारे पास छिपाने को कुछ नहीं
दिल्ली शराब नीति केस में CBI ने रविवार को दिल्ली के मुख्यमंत्री अरविंद केजरीवाल से करीब साढ़े 9 घंटे तक पूछताछ की। वे रविवार सुबह 11 बजकर 10 मिनट पर एजेंसी के ऑफिस पहुंचे थे। केजरीवाल रात 8.30 बजे एजेंसी ऑफिस से बाहर आए। पूछताछ खत्म होने के बाद सिसोदिया ने मीडिया से बात करते हुए कहा कि एजेंसी ने 56 सवाल पूछे, मैंने सबके जवाब दिए। पढ़ें पूरी खबर...
केजरीवाल बोले- मैं बेईमान तो दुनिया में कोई ईमानदार नहीं, CBI के बुलावा जबरन फंसाने की साजिश
दिल्ली शराब नीति केस में पूछताछ के लिए समन मिलने के बाद अरविंद केजरीवाल ने शनिवार को प्रेस कॉन्फ्रेंस की। इस दौरान उन्होंने केंद्र सरकार पर जमकर निशाना साधा। केजरीवाल ने कहा कि अगर मैं बेईमान हूं तो दुनिया में कोई ईमानदार नहीं है। मुझे जबरन फंसाने की साजिश की जा रही है। पढ़ें पूरी खबर...